CELEX: 62011CN0575
Language: bg
Date: 2011-11-16 00:00:00
Title: Дело C-575/11: Преюдициално запитване, отправено от Symvoulio tis Epikrateias (Гърция) на 16 ноември 2011 г. — Eleftherios-Themistoklis Nasiopoulos/Ypourgos Ygeia kai Pronoias

28.1.2012   
            
            
               BG
            
            
               Официален вестник на Европейския съюз
            
            
               C 25/36
            
         
      Преюдициално запитване, отправено от Symvoulio tis Epikrateias (Гърция) на 16 ноември 2011 г. — Eleftherios-Themistoklis Nasiopoulos/Ypourgos Ygeia kai Pronoias
      (Дело C-575/11)
      (2012/C 25/70)
      Език на производството: гръцки
      
         Запитваща юрисдикция
      
      Symvoulio tis Epikrateias (Consiglio di Stato)
      
         Страни в главното производство
      
      
         Жалбоподател: Eleftherios-Themistoklis Nasiopoulos
      
         Ответник: Ypourgos Ygeia kai Pronoias
      
         Преюдициални въпроси
      
      Дали по смисъла на член 43 от Договора за създаване на Европейската общност е взет предвид принципът на пропорционалност, тоест дали намерението за гарантиране на здравни услуги на високо ниво, е достатъчно за обосноваване на ограничение на свободата на установяване, произтичащо от системата на разпоредбите, приложими в определена държава членка (приемаща държава членка), които: a) разрешават упражняването на някои професионални дейности изключително на физически лица, които имат право да упражняват регламентираната професия на физиотерапевт в тази държава членка; б) не допускат възможността за частичен достъп до тази професия и в) вследствие на това изключват спрямо гражданин на приемащата държава членка, който е придобил в друга държава членка (държава членка на произход) документа, който му позволява да упражнява в последната държава членка регламентираната професия с предоставяне на здравни услуги (но които поради неналичие на условията на Директива 92/51/ЕИО на Съвета „относно втора обща система за признаване на професионално образование и обучение за допълнение на Директива 89/48/ЕИО“, ОВ L 209; Специално издание на български език, 2007 г., глава 5, том 2, стр. 212, не му позволяват да упражнява професията на физиотерапевт в приемащата държава членка), всяка възможност да упражнява в приемащата държава членка — с оглед частичния достъп до професията на физиотерапевт — само някои от свързаните с тази професия дейности или тези, които заинтересованото лице има право да упражнява в държавата членка на произход.